section_heading: Povijest kriminala
paragraph_text: Svjetski mediji smatraju da je ruska mafija trenutno najopasnija kriminalna organizacija na svijetu. Svoje korijene djelomično vuče još iz razdoblja Ruskog Carstva, a podržavali su je različiti režimi u vrijeme raspada Sovjetskog Saveza i privatizacije, kada je konačno postala najznačajniji faktor u bivšoj velesili. Tada se još zarađivalo na običnoj trgovini s prehrambenim proizvodima i ilegalnom dobavljanju različitih roba sa Zapadnog tržišta.